Igors Graps

Igors Gunārs Graps-Grāfs (3. september 1925CIEMOS PIE IGORA GRAPA Liepāja – 18. märts 2013 Cēsis) oli Läti dirigent, tšellist ja muusikapedagoog, kes 1940. aastate lõpust kuni 1963. aastani elas Eestis.Jüri Laulik. "Raudmees elu martäänahjus". Eesti Naine. Elu lood. Sügis 2015. Lk 6–19 

Ta teenis Teise maailmasõja aja Saksa sõjaväes muusikuna ja seetõttu oli tal pärast sõda keelatud elada Riias. Seepärast asus ta millalgi 1940. aastate lõpus elama Eestisse, tuli 1950. aastal Tartusse ja õppis Tartu Muusikakoolis. 

Ta oli 1950. aastatel Tartu Riikliku Ülikooli sümfooniaorkestri dirigentMarju Himma. "Tartu Ülikool loob sümfooniaorkestri". Postimees, 1. september 2009 ja hiljem Vanemuise orkestri tšellist. 

Ta kolis 1956. aastal Tallinna ning mängis 1957–1961 Eesti Raadio Estraadiorkestris tšellot ja trompetit. Džässansamblis Elektron mängis ta trompetit koos Eri Klasi (trummid), Ants Toominga (bass), Gennadi Tanieli (altviiul), Tiit Vartsi (tenor- ja altsaksofon) ja Hans Hindperega.http://www.elukiri.ee/1009/esileht/10075800.php[https://web.archive.org/web/20160304195037/http://www.temuki.ee/arhiiv/arhiiv_vana/Muusika/0066.htm "Vastab Hans Hindpere" Teater. Muusika. Kino

1963. aastal oli poliitiline olukord juba muutunud ning Graps kutsuti Riia ooperiteatrisse teise kontsertmeistri kohale. Hiljem töötas ta Cēsises, mängis mitmes ansamblis ja sümfooniaorkestris ning andis 40 aasta vältel tšellotunde kohalikus muusikakoolis. 1981. aastal asutas ta Vidzeme Kammerorkestri.Šodien Cēsīs atzīmē Vidzemes kameroķestra 30. jubileju

Tartu Uue Teatri rokkmuusikalis "Raudmees. Odysseuse eksirännakud" kehastas Igors Grapsi Evald Aavik.http://teatriblogi.blogspot.com/2012/01/raudmees-rokkis-puksid-jalast.html

Isiklikku
Ta abiellus 1951. aastal Tartus Salme Pluumiga (1925–2008). Nende poeg oli rokkmuusik Gunnar Graps ja tütar Gaida Mägi (sündinud Graps; 1954–2008). Abielu lahutati 1967. aastal, kui Graps elas juba Riias ja abikaasa elas Tallinnas. 

Ta elas hiljem Vecpiebalga piirkonnas Ineši vallas. 

Viited

Välislingid
Roald Johannson. "Rokikuningas Grapsi isa elab tänini Läti laante vahel". ERR, 16. november 2011
Elulugu. Läti keeles

Kategooria:Eesti muusikud
Kategooria:Eesti dirigendid
Kategooria:Läti muusikud
Kategooria:Läti dirigendid
Kategooria:Tšellistid
Kategooria:Eesti lätlased
Kategooria:Sündinud 1925
Kategooria:Surnud 2013